Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael lubab edasi võidelda,
tagamaks et 7. oktoobri julmused enam iial ei korduks.
USA, Suurbritannia, Holland, Itaalia, Saksamaa, Austraalia, Soome jt
peatavad rahastuse UNRWA-le
seoses selle töötajate osalusega 7. oktoobri veresaunas Lõuna-Iisraelis.
Iraani käsilased Iraagis võtsid vastutuse
kolme Ameerika sõjaväelase tapmise ja veel 35 haavata saamise eest
rünnakus USA baasile Jordaanias.
Iisrael jätkab järeleandmatut võitlust
terroristlike elementide vastu Hamasist räsitud Gaza sektoris,
samal ajal kui regioonis näivad kasvavat Iraani õhutatud pinged.
Varem täna sai üks Iisraeli Kaitseväe (IDF) sõdur raskeid vigastusi
Põhja-Iisraeli linnas Haifas asuva Rambami haigla sissepääsu juures,
kui islamistlik terrorist rammis tahtlikult sõdurit,
väljus seejärel autost
ja tormas kirvega vehkides teise IDFi sõdurite rühma poole,
enne kui ta sündmuskohal elimineeriti.
Veidi aja eest toimus terrorirünnak Rambami haigla sissepääsu juures,
mis oli kindlasti ebatavaline.
Mõne minutiga saabus siia raskelt haavatud noormees.
Praegu viibib ta endiselt meie erakorralise meditsiini osakonnas,
traumapunktis. Ilmselt on tal vigastused kõigis jäsemetes.
Praegu on ta narkoosi ja hingamisaparaadi all
ja talle tehakse mitu operatsiooni.
Haigla sissepääs oli sõidukitega blokeeritud ja puhastame selle peagi.
Praegu pääsevad sisse ainult päästesõidukid,
kuid haiglasse pääseb turvakontrolli järel ka jalgsi.
Haigla jätkab peagi tavapärast tegevust.
Iisraeli peaminister Benjamin Netanyahu aga rõhutas,
et Jeruusalemmal pole alternatiivi sõjaeesmärkide saavutamiseks,
mida ta on selgelt sõnastanud
alates IDF-i maismaamanöövri käivitamisest Gaza sektoris.
Meie purustav võit on tähtsam kui miski muu.
Jätkake täie jõuga,
et meie võit oleks veelgi purustavam.
Need olid kangelasliku võitleja Elkanah Wieseli viimased sõnad,
olgu tema mälestus õnnistatud.
Reservväelane Elkanah oli nelja lapse isa.
Ta langes sel nädalal kangelaslikult Gaza lahingutes, kaitstes meie riiki.
Sel raskel nädalal, mil kaotasime kangelaslikke võitlejaid,
kordan teie, Iisraeli kodanike ees meie pühendumust
nende testamendi täielikule täitmisele
ja kõigi sõjaeesmärkide saavutamisele:
Hamasi likvideerimine, kõigi meie pantvangide tagastamine
ja selle tagamine, et Gaza ei kujuta enam kunagi Iisraelile ohtu.
Samal ajal kui IDF-i väed jätkavad edasiliikumist,
avalikustas peaminister Netanyahu Jeruusalemma kavatsuse
tõhustada Iisraeli kaitsetööstust,
mis vähendab välisriikide survet Iisraeli tegevusvabaduse piiramiseks.
Sel nädalal lõpetasid meie võitlejad Khan Younise piiramise.
Nad kõrvaldasid ka sadu terroriste
ning hävitasid terroristide taristut nii maa peal kui maa all.
Nad võitlevad ülima vaprusega, tagamaks meie elu meie maal.
Tagamaks tulevikku meie tulevastele põlvkondadele,
olen andnud kaitseministrile ja rahandusministrile korralduse
esitada valitsusele enneolematu plaan, tohutu plaan,
et tugevdada meie julgeolekutööstust aastakümneteks.
Teeme seda tohutute investeeringutega,
et tagada meie julgeoleku sõltumatus ja tegevusvabadus.
ÜRO väljendas pahameelt,
kui Palestiina pagulaste abiorganisatsioon (UNRWA)
tunnistas ja lõpetas töölepingud mitme oma töötajaga,
kes osalesid aktiivselt 7. oktoobri veresaunas iisraellaste vastu.
ÜRO Lähis-Ida Palestiina pagulaste abiorganisatsiooni UNRWA
peavolinik Philippe Lazzarini teavitas peasekretäri
äärmiselt tõsistest süüdistustest, mille järgi mitmed UNRWA töötajad
on seotud 7. oktoobril Iisraelis toimunud terrorirünnakutega.
Peasekretär on uudisest šokeeritud
ja palus hr Lazzarinil küsimust kiiresti uurida ning tagada,
et kõik UNRWA töötajad,
kes osalesid või aitasid kaasa 7. oktoobril toimunule
või mis tahes muule kuritegelikule tegevusele,
vallandatakse koheselt ja suunatakse kriminaalvastutusele võtmiseks.
Pärast ÜRO agentuuri osaluse avalikustamist 7. oktoobri veresaunas,
sealhulgas väidetavalt Iisraeli pantvangide röövimises
ja hilisemas varjamises Gazas,
on Soome, Šveits, Holland, Itaalia, Saksamaa, Kanada, Austraalia,
Ühendkuningriik ja Ameerika Ühendriigid teatanud
oma otsustest lõpetada kõik lubatud annetused ÜRO allorganile.
Jah, peatasime kõik väljaminevad või veel eraldatavad rahalised vahendid
ÜRO abiorganisatsioonile UNWRA, kuni uurimistulemuste selgumiseni.
Ilmselt jälgime seda väga tähelepanelikult.
Tervitame ÜRO peasekretäri ja UNWRA peavoliniku
tänaseid kommentaare, milles nad kutsuvad läbi viima täielikku uurimist.
Nagu sekretär Blinken oma eilses kõnes peasekretäriga selgitas,
ootame, et see oleks täielik, põhjalik ja läbipaistev uurimine.
Me kõik tahame seda näha. See on hea kõigile,
ja et vajalikud inimesed võetakse nõuetekohaselt vastutusele.
Ja nagu nägite, mainis ÜRO
ka kriminaalvastutusele võtmise võimalust.
Vastuseks UNRWA-le antud annetuste peatamise otsusele,
mis eeldatavasti leiab toetust ka teistelt Lääne-meelsetelt riikidelt,
avaldas Lääne toetatud Palestiina omavalitsus pahameelt,
rõhutades, et rahastamise peatamine organisatsioonidele,
mille töötajad osalesid aktiivselt terrorismis, on topeltstandard
ja õhutab ainult regionaalset sõda.
Lisaks rõhutas PO esimehe Mahmoud Abbasi pressiesindaja,
et ainult mõned riigid järgivad USA otsust peatada rahastamine,
kuni uurimise läbiviimiseni.
See samaaegselt Gaza sõjaga astutud samm saadab vale sõnumi.
Käib sõda Palestiina rahva vastu.
See otsus on vale ja tuleks kohe peatada.
Kutsume kõiki neid riike üles maksma UNRWA-le raha edasi,
sest see on humanitaarküsimus.
Adeni lahes võttis Iraani käsilane Ansar-Allah vastutuse
järjekordse raketirünnaku eest kaubalaeva vastu.
Vastuseks Ameerika-Britannia agressioonile meie riigi vastu
viis Jeemeni merevägi läbi ründeoperatsiooni
Briti naftatankeri Marlin Luanda vastu Adeni lahes,
kasutades selleks mitmeid sobivaid mereväe rakette.
Löök oli otsene ja viis tulekahjuni laeval.
Huttide rünnak tekitas kaubalaeva pardal tulekahju,
mis pärast India sõjalaeva sekkumist edukalt kustutati.
Ma tõesti tänan India sõjalaeva INS Visakhapatnam.
Nad tegid tohutut tööd. Olime tegelikult kaotanud lootuse
võitluses selle tulekahjuga, aga need poisid olid tõesti karmid.
USA mereväeministrilt Carlos Del Torolt
paluti intervjuu ajal hinnangut, kui kaua tuleks oodata,
et huttide jultunud rünnakud laevanduse vastu kestavad.
Teie esimese küsimuse peaksime ehk suunama Iraanile.
Nad toetavad jätkuvalt hutte rahaliselt ja ka relvavõimekusega.
Nagu avastati laev, mille suutsime kinni pidada Punasel merel,
kus kaotasime kaks mereväe eriüksuslast.
Nii et ehk peaksime neilt küsima, kui kaua see jätkub.
Minu lootus ja ootus on, et see ei jätku lõputult,
ja suudame naasta rahuaegsesse rutiini Punasel merel
ja võimaldada laevandusele rahulikku merekulgu.
Kuigi Bideni valitsus teeb jätkuvalt kõik endast oleneva,
et leida diplomaatiline lahendus, mis on osa tema ohjeldamispoliitikast,
on Iraani käsilased Iraagis võtnud vastutuse droonirünnaku eest
USA baasi vastu Jordaania Hašimiidi Kuningriigis,
kus hukkus kolm Ameerika sõjaväelast
ja viga sai veel üle 35 isiku.
Tahan rõhutada, et meil oli eile õhtul Lähis-Idas raske päev,
kui kaotasime kolm vaprat sõdurit rünnakus ühe meie baasi pihta.
Palun hetke vaikust kõigi kolme langenud sõduri mälestuseks.
Ja me vastame.
Kartes võimalikku kättemaksu
püüdis Iraani Välisministeerium surmavast rünnakust distantseeruda,
hoolimata oma ilmsest rollist.
Vastupanuliikumisrühmitused regioonis
ei saa oma otsustes ja tegevuses korraldusi Iraani Islamivabariigilt.
Kuigi Iraani Islamivabariik ei tervita konflikti arengut piirkonnas,
ei sekku ta vastupanurühmade otsustesse,
kuidas toetada Palestiina rahvast või kaitsta end ja oma rahvast
igasuguse agressiooni ja okupatsiooni eest.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Lisaks tasub toonitada,
et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja sooviksite aidata kulusid kanda, kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud nädalat!
Kohtumiseni järgmises saates! Seniks - Shalom Jeruusalemmast!
Tõlge: Monika Jaaguri